《岳忠武王墓》
清代·丘迥

明圣湖头宋将茔，神州戮力想精诚。关张义勇原无敌，李郭功精竟未成。

沙漠何期归故主，权奸乃敢坏长城。孤忠遗恨千秋在，大树悲风日夜鸣。

作者简介：江苏山阳人，字尔求。丘象升子。雍正贡生。工诗。年近七十，应试时以试卷涂抹过多，置之劣等，遂归，以诗自娱。有《翼堂诗稿》及杂录、笔记。